Na temelju članka 35. točke 3. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20.), članaka 37. i 70. stavka 1. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15. – pročišćeni tekst, 2/18., 3/18. - pročišćeni tekst, 4/20., 25/20., 3/21. i 4/21. - pročišćeni tekst) Županijska skupština Koprivničko-križevačke županije na 2. sjednici održanoj 6. rujna 2021. donijela je

ODLUKU

o izmjenama Odluke o osnivanju Savjeta za razvoj civilnog društva u

Koprivničko-križevačkoj županiji

Članak 1.

U Odluci o osnivanju Savjeta za razvoj civilnog društva u Koprivničko-križevačkoj županiji („Službeni glasnik Koprivničko-križevačke županije“ broj 8/14., u daljnjem tekstu: Odluka) u članku 3. stavku 1. riječi „1 predstavnik ureda državne uprave nadležnog za Koprivničko-križevačku županiju“ brišu se, a riječi „2 predstavnika upravnih tijela Koprivničko-križevačke županije“ mijenjaju se i glase: „3 predstavnika upravnih tijela Koprivničko-križevačke županije“.

U stavku 3. riječi „predstavnika ureda državne uprave nadležnog za Koprivničko-križevačku županiju i“ brišu se.

Članak 2.

U članku 4. stavku 2. alineji 4. riječi „u uredu državne uprave nadležnom za Koprivničko-križevačku županiju, odnosno“ brišu se.

Članak 3.

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 021-06/14-01/2

URBROJ:2137/1-06/03-21-13

Koprivnica, 6. rujna 2021.

 PREDSJEDNIK

 Damir Felak, dipl. ing., v.r.

**Obrazloženje**

Ured državne uprave nadležan za Koprivničko-križevačku županiju je ukinut, a ovlasti za obavljanje poslova Ureda prenijete su na Koprivničko-križevačku županiju. Stoga je potrebno izmijeniti Odluku o osnivanju Savjeta za razvoj civilnog društva u Koprivničko-križevačkoj županiji, prema kojoj su članovi Savjeta bili i predstavnici ukinutog Ureda. Predlaže se donošenje Odluke o izmjeni Odluke o osnivanju Savjeta za razvoj civilnog društva u Koprivničko-križevačkoj županiji.

UPRAVNI ODJEL ZA OBRAZOVANJE, KULTURU, ZNANOST,

SPORT I NACIONALNE MANJINE